78. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 672 της 30 Οκτ./3 Νοεμ. 1971 (ΦΕΚ Α΄ 222) Περί κατανομής των διά του Ν.Δ. 956/71 προστεθεισών εις τον οργανικόν αριθμόν των δικαστικών λειτουργών θέσεων. Έχοντες υπ’ όψιν: 1)Τας διατάξεις του Ν.Δ. 956/1971 και 2)την υπ’ αριθ. 231/1964 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Κατανέμομεν τας υπό των διατάξεων του άρθρ. 1 του Ν.Δ. 956/1971 προστεθείσας εις τον οργανικόν αριθμόν των δικαστικών λειτουργών θέσεις, ως κάτωθι: Α΄.Των 4 Προέδρων Εφετών παρά τοις Εφετείοις:α)Αθηνών δύο, β)Θεσσαλονίκης μίαν και γ)Πατρών μίαν. Β΄«Των 4 Εισαγγελέων Εφετών εις την Εισαγγελίαν Εφετών Αθηνών». Η περίπτ. Β΄ τροποποιηθείσα διά του Π.Δ. 65 της 26 Ιαν./4 Φεβρ. 1976 (ΦΕΚ Α΄ 20), ετροποποιήθη εκ νέου ως ανω διά του Π.Δ. 241 της 14/ 18 Μαρτ. 1977 (ΦΕΚ Α΄ 85). Γ΄.Των 8 Εφετών παρά τοις Εφετείοις:α)Αθηνών τέσσαρας, β)Θεσσαλονίκης δύο και γ)Πατρών δύο. Δ΄.Των 7 Αντεισαγγελέων Εφετών παρά ταις Εισαγγελίαις Εφετών:α)Αθηνών τέσσαρας, β) Θεσσαλονίκης δύο και γ)Πατρών μίαν. Ε΄.Των 8 Προέδρων Πρωτοδικών ανά μίαν παρά τοις Πρωτοδικείοις Θεσσαλονίκης, Πειραιώς, Πατρών, Ηρακλείου, Λαρίσης, Βόλου, Λαμίας και Κορίνθου, και ΣΤ΄.Των 5 Εισαγγελέων Πρωτοδικών παρά τη Εισαγγελία Πρωτοδικών Αθηνών. 